**V e d t e k t e r**

**for**

**Tekna-gruppen**

ved / i ………………………………………………………………………….

# Godkjent av Tekna Stats styre den ....................……………………………

**§ 1 Navn og medlemskap**

Tekna-gruppen er en del av Tekna Stat i Tekna – Teknisk-naturvitenskapelig forening og omfatter alle Tekna Stats medlemmer ansatt ved / i

......................................................…………………………………………………….

(Tekna-gruppen i ….. har medlemmer ved flere kontorsteder/divisjoner/regioner/avdelinger/institutt/fakultet (bruk det begrepet som passer).

Det er etablert undergrupper følgende steder:

Tillitsvalgte i undergruppene skal ivareta medlemmenes interesser på dette nivået.)[[1]](#footnote-1)

Tekna-gruppen er opprettet i samsvar med Tekna Stats vedtekter § 3.

Styret i Tekna Stat kan frita virksomhetsledere og andre ledere med administrativt ansvar fra å delta i Tekna-gruppen når spesielle hensyn tilsier det. Medlemmer som fritas fra å være med i lokal Tekna-gruppe, er fortsatt medlem av Tekna Stat.

**§ 2** **Formål**

Tekna-gruppens formål er å fremme medlemmenes lønns- og arbeidsvilkåri samsvar med Teknas lover og Tekna Stats vedtekter.

**§ 3 Styre**

Tekna-gruppen ledes av et styre som består av leder og …. styremedlemmer, valgt av årsmøtet, jf § 4. Styret er beslutningsdyktig når minst halvparten, hvorav leder eller nestleder, er til stede.

Tillitsvalgte velges i samsvar med Hovedavtalens bestemmelser.

Styret skal blant annet:

* På årsmøtet, og for øvrig i rimelig utstrekning, orientere medlemmene om sin virksomhet.
* Holde Tekna Stats styre underrettet om saker av betydning for sektorens arbeid, samt å bistå med råd, uttalelser og opplysninger om forelagte saker.
* Straks å gi melding til Tekna-gruppens medlemmer, Teknas generalsekretariat og arbeidsgiver om foretatte valg.
* Sørge for at Tekna-gruppen opptrer innenfor de rammer statlig sektors styre trekker opp.

Det føres referat / protokoll fra alle møter og forhandlinger som føres av styret eller av utvalg nedsatt av styret.

**§ 4 Års- og medlemsmøter**

Styret avholder årsmøte, innen utgangen av ……(valgfri måned)

Skriftlig innkallelse med styrets forslag til dagsorden sendes hvert medlem med minst tre ukers varsel.

Forslag til saker som skal behandles på årsmøtet skal sendes styret skriftlig minst to uker på forhånd. Styret sender endelig forslag til dagsorden og sakspapirer til medlemmene minst en uke før møtet.

Ekstraordinært årsmøte kan innkalles med to ukers varsel når styret eller halvparten av medlemmene krever det.

Styret innkaller til medlemsmøter. Styret skal innkalle til medlemsmøte når minst 1/3 av medlemmene forlanger det.

Oppstår det spørsmål som trenger omgående behandling, kan styret innkalle til medlemsmøte med kortere varsel. Innkallingen skal opplyse om de saker som skal behandles.

**§ 5 Valg**

Styret velges av årsmøtet. Styremedlemmene velges normalt for to år, slik at halve styret er på valg hvert år. Det kan velges varamedlem(mer) med ett års funksjonstid.

Leder velges særskilt med ett års funksjonstid. Ved stemmelikhet avgjøres valget ved loddtrekning. Alle medlemmer er pliktig til å motta valg.

Eventuelt valg av representant med vararepresentant til Tekna Stats årsmøte foretas av styret.

Årsmøtet velger en valgkomité.

Tillitsvalgte i undergruppene skal velges av og blant medlemmene lokalt.

**§ 6 Vedtak**

Ordinært innkalt års- og medlemsmøte er beslutningsdyktig når det er lovlig innkalt. Slike møter er beslutningsdyktige uansett antall fremmøtte. På årsmøtet kan det bare fattes vedtak i saker som står på sakslisten i innkallingen.

Vedtak på års- og medlemsmøter, styremøter og i utvalg nedsatt av styret avgjøres ved simpelt flertall. Ved stemmelikhet er lederens stemme avgjørende. Unntak fra denne bestemmelse er valg, jf. § 5, og vedtektsendringer, jf § 9.

Styret kan sende saker til skriftlig uravstemning blant medlemmene. Uravstemning foretas også når det forlanges av minst 1/3 av medlemmene.

Er et medlem forhindret fra å møte på års- eller medlemsmøte, kan et annet medlem gis skriftlig fullmakt til å avgi stemme ved voteringer.

Spørsmål av større rekkevidde eller av prinsipiell betydning skal forelegges Tekna Stats styre før saken eventuelt tas opp med virksomheten.

**§ 7 Medlemmenes plikter**

Tekna-gruppens medlemmer bør vise lojalitet til de beslutninger som fattes på medlemsmøter, av Tekna-gruppen styre eller av Tekna Stats styre.

**§ 8 Økonomi**

Årsmøtet kan pålegge medlemmene kontingent til dekning av utgifter som gruppen finner nødvendig.

Regnskap legges frem til godkjennelse på årsmøtet.

**§ 9** **Vedtekter**

Endringer i vedtektene kan besluttes av 2/3 av årsmøtets fremmøtte stemmer. Vedtektsendringer skal være gjort kjent i innkallingen.

Vedtak om endring må godkjennes av Tekna Stats styre for å være gyldig.

For oppløsning av Tekna-gruppen gjelder samme vilkår som for endring.

*Disse vedtekter er gitt med hjemmel Teknas lover § 3 nr. 8 og er vedtatt av Tekna-gruppen ved…… (virksomhet). De avløser tidligere vedtekter av ….(dato). Endringer i vedtektene kan bare gjøres av Tekna-gruppen ved ….*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Leder Nestleder

1. Avsnittet i parentes tas inn i vedtektene der det er etablert undergrupper på flere kontorsteder. [↑](#footnote-ref-1)